b'\n_START_ARTICLE_\nBryndumdam\n_START_PARAGRAPH_\nBryndumdam er en bebyggelse og et ejerlav i Bryndum Sogn, og det ligger syd\xc3\xb8st for selve Bryndum i 6715 Esbjerg N._NEWLINE_Stednavnet "Bryndumdam" kan dateres tilbage til 1664, og skulle efter sigende refererer til at der engang har ligget en lille s\xc3\xb8 i bebyggelsen. Fra 1737 til 1756 boede herredsfogeden for Skast Herred her. Det vides ikke hvorn\xc3\xa5r bebyggelsen er blevet udskiftet, men i dag best\xc3\xa5r den mestendels af spredtliggende g\xc3\xa5rde, samt en kolonihaveforening.'